****

**กรอบคุณธรรม การปฏิบัติหน่วยตรวจสอบภายใน**

**องค์การบริหารส่วนตำบลนาบัว**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

กรอบคุณธรรมหน่วยตรวจสอบภายในฉบับนี้ กำหนดตามจริยธรรมการปฏิบัติงาน และมาตรฐานการตรวจสอบภายในภาครัฐที่กรมบัญชีกลางกำหนด เพื่อเป็นหลักในการปฏิบัติของผู้ตรวจสอบภายใน และเพื่อให้การปฏิบัติหน้าที่เป็นไปอย่างมีประสิทธิภาพ ดังนั้นผู้ตรวจสอบภายในพึงต้องประพฤติปฏิบัติตนภายในกรอบคุณธรรมที่ดีงามในอันที่จะนำมาซึ่งการให้ความเชื่อมั่น และคำปรึกษาอย่างเที่ยงธรรม เป็นอิสระ และเปี่ยมด้วยคุณภาพ

**หลักปฏิบัติ**

**การปฏิบัติตน**

๑. ผู้ตรวจสอบสอบภายในต้องปฏิบัติหน้าที่ด้วยความซื่อสัตย์ สุจริต ขยัน หมั่นเพียร มีความรับผิดชอบ กล้าแสดงความคิดเห็นสมเหตุสมผล ยอมรับฟังความคิดเห็นที่แตกต่างและยึดมั่นในสิ่งที่ถูกต้อง

๒. ผู้ตรวจสอบภายในต้องปฏิบัติตนตามกฎหมาย ระเบียบ ข้อบังคับ หนังสือสั่งการต่าง ๆ และคงไว้

ซึ่งจริยธรรมการปฏิบัติงานตรวจสอบภายใน

๓. ผู้ตรวจสอบภายในต้องเป็นผู้มีความเที่ยงธรรม ในการรวบรวมข้อมูล ประเมินผล และการรายงาน

ไม่ลำเอียงหรือมีอคติในทางใดทางหนึ่ง ไม่ปล่อยให้ความรู้สึกส่วนตัวหรือ ความรู้สึกนึกคิดของบุคคลอื่นเข้ามามีอิทธิพลเหนือการปฏิบัติงาน และหลีกเลี่ยงการขัดแย้งทางผลประโยชน์ ต้องไม่ไปเกี่ยวข้องในการกระทำใด ๆ

ที่ขัดต่อกฎหมาย หรือไม่เข้าไปมีส่วนร่วมในการกระทำความเสี่อมเสียมาสู่ตน และสร้างความเสียหายต่อทาง

ราชการ

๔. ผู้ตรวจสอบภายในต้องไม่พึงเรียก รับ หรือยอมรับสิ่งของใด ๆ ที่จะทำให้เกิดการหรือก่อให้เกิด

ความสุญเสียซึ่งความเป็นอิสระในการปฏิบัติงานตรวจสอบภายใน

**การปฏิบัติงาน**

๑. ผู้ตรวจสอบสอบภายในต้องปฏิบัติหน้าที่ด้วยความระมัดระวัง รอบคอบ โดยยึดหลักมาตรฐานการ

ตรวจสอบภายใน และขอบเขตการตรวจสอบที่กำหนด

๒. ผู้ตรวจสอบภายในต้องไม่ปกปิด บิดเบือนข้อเท็จจริงอันเป็นสาระสำคัญทั้งหมดที่ตรวจพบ ที่จะทำ

ให้รายงานการตรวจสอบภายในเกิดข้อผิดพลาด คลาดเคลื่อน จากความเป็นจริงอันจะก่อให้เกิดความเสียหาย

ต่อทางราชการ

๓. ผู้ตรวจสอบภายในต้องรายงานผลการตรวจสอบตรงต่อผู้บริหารสูงสุด การปฏิบัติงานตรวจสอบ

ภายในต้องปราศจากการแทรกแซง ในเรื่องการกำหนดขอบเขตการตรวจสอบการปฏิบัติงานตรวจสอบ และการรายงานผลการตรวจสอบ

๔. การปกปิดความลับ (Confidentiality) ผู้ตรวจสอบภายในควรจะเคารพในคุณค่า และสิทธิของผู้

เป็นเจ้าของข้อมูลที่ได้รับทราบจากการปฏิบัติงาน และไม่เปิดเผยข้อมูลดังกล่าวโดยไม่ได้รับอนุญาตจากผู้ที่มี

อำนาจโดยตรงเสียก่อน ยกเว้นในกรณีที่มีพันธะในแง่ของงานอาชีพ และเกี่ยวข้องกับกฎหมายเท่านั้น

๕. ความสามารถในหน้าที่ (Competency) ผู้ตรวจสอบภายในจะนำความรู้ ทักษะ และประสบการณ์

มาใช้ในการปฏิบัติงานอย่างเต็มที่

**ข้อจำกัดความเป็นอิสระหรือความเที่ยงธรรม**

**ความอิสระ** คือ การเป็นอิสระจากเงื่อนไขที่เป็นอุปสรรคต่อความสามารถในการปฏิบัติงานตรวจสอบ

ภายใน เพื่อให้การตรวจสอบภายในบรรลุผลโดยปราศจากอคติ กรณีหน่วยงานของรัฐไม่มีคณะกรรมการหน่วยตรวจสอบสอบภายในองค์การบริหารส่วนตำบลนาบัว ต้องขึ้นตรงต่อนายกองค์การบริหารส่วนตำบลนาบัว และยืนยันถึงความเป็นอิสระในกฎบัตรการตรวจสอบภายในปีละหนึ่งครั้ง รวมทั้งปฏิบัติงานโดยปราศจากการแทรกแซงใดๆทั้งในเรื่องการกำหนดขอบเขต การปฏิบัติงาน และการรายงานผลการปฏิบัติงานตรวจสอบ และไม่ถูกจำกัดสิทธิในการเข้าถึงตามหน้าที่ความรับผิดชอบ ซึ่งความเป็นอิสระจำเป็นต่อการปฏิบัติหน้าที่ได้อย่างมีประสิทธิผลทั้งนี้ สิ่งที่เป็นอุปสรรคต่อความเป็นอิสระไม่ว่าจะเป็นในส่วนของบุคคล การปฏิบัติงาน หน้าที่ความรับผิดชอบ และหน่วยงานต้องได้รับการจัดการ

**ความเที่ยงธรรม** คือ ทัศนคติที่ปราศจากความลำเอียง เพื่อเป็นการเอื้อให้ผู้ตรวจสอบภายในปฏิบัติงานตรวจสอบภายใน ด้วยความเชื่อมั่นในผลงาน และไม่มีการลดหย่อยคุณภาพของงาน ซึ่งดุลยพินิจของผู้ตรวจสอบภายในที่เกี่ยวข้องกับการตรวจสอบภายในจะไม่อยู่ภายใต้การชักจูง หรือชักนำจากผู้อื่นในกรณีที่มีเหตุ หรือข้อจำกัดที่จะทำให้ผู้ตรวจสอบภายในไม่สามารถปฏิบัติงานได้อย่างเป็นอิสระ หรือเที่ยงธรรมผู้ตรวจสอบภายในต้องเปิดเผยถึงเหตุ หรือข้อจำกัดดังกล่าวให้ผู้ที่เกี่ยวข้องทราบตามความเหมาะสม โดยลักษณะของการเปิดเผยจะขึ้นอยู่กับเหตุ และข้อจำกัดที่เกิดขึ้นในแต่ละกรณี ทั้งนี้ สิ่งที่เป็นอุปสรรคต่อความเที่ยงธรรมไม่ว่าจะเป็นในส่วนของบุคคล การปฏิบัติงาน หน้าที่ความรับผิดชอบ และหน่วยงานต้องได้รับการจัดการ

๑. ผู้ตรวจสอบภายในองค์การบริหารส่วนตำบลนาบัว ไม่ตรวจสอบงานที่ตนเคยมีหน้าที่รับผิดชอบมาก่อนภายในระยะเวลา ๑ ปี

๒. ผู้ตรวจสอบภายในงดออกเสียง กรณีได้รับแต่งตั้งเป็นกรรมการหรือคณะกรรมการใด ๆเพื่อพิจารณาตัดสินการกระทำผิด ซึ่งมีผลทางกฎหมาย และส่งผลต่อการปฏิบัติหน้าที่

กรอบคุณธรรมนี้ให้ผู้ตรวจสอบภายใน องค์การบริหารส่วนตำบลนาบัว ถือปฏิบัติด้วยความระมัดระวังเยี่ยงผู้ประกอบวิชาชีพ และมีทักษะการปฏิบัติงานอย่างสมเหตุสมผลในอันที่จะทำให้การปฏิบัติงานเป็นที่ยอมรับ และเชื่อถือ

 ทั้งนี้ ตั้งแต่วันที่ ๑ พฤศจิกายน ๒๕๖๗ เป็นต้นไป

ร้อยตำรวจเอก

(สุรพล บุญไชยศรี)

นายกองค์การบริหารส่วนตำบลนาบัว